《风月之楼落成》
宋代·吴势卿

手揖双峰俯霁虹，近窥乔木欲相雄。
一溪流水一溪月，八面疎棂八面风。
取用自然无尽藏，高寒如在太虚空。
落成恰值三秋半，敢请吹开白兔宫。

作者简介：吴势卿，字安道，号雨岩（《全宋词》册四），建安（今福建建瓯）人。理宗淳祐元年（一二四一）进士。宝祐中知处州。景定二年（一二六一）为淮东总领。三年，由浙西转运副使任致仕。清道光《福建通志》卷一八二有传。今录诗十九首。